Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael kinnitas kavatsust
jätkata sõda Hamasiga, kuni kõik ta sõjasihid on saavutatud.
USA välisministeerium määratles Iraani käsilase Ansar Allah'i,
mida valitseb huti hõim Jeemenis,
uuesti üleilmseks terroriühinguks.
Iraan väitis, et tema käsilased peatavad vaenutegevuse Iisraeli vastu,
kui Iisraeli Kaitsevägi lõpetab sõja Hamasi vastu.
Rahvusvaheline surve Iisraelile teha vaherahu kasvab,
ent ta ei loobu oma eesmärkidest Gaza sektori suhtes üldiselt
ja islamistliku Hamasi suhtes eriliselt.
Ringreisil Iisraeli õhujõudude Netavim'i baasis
sai peaminister Benjamin Netanyahu ulatusliku ülevaate operatsioonidest
ning rõhutas taas Jeruusalemma ühemõttelist seisukohta.
Sõda jätkub, ja jätkub lõpuni, kuni saavutame kõik sihid:
tuua tagasi pantvangid, hävitada Hamas ja tagada,
et Gaza ei ohustaks enam eal Iisraeli.
Ärgu keegi meid vääriti mõistku!
Jätkame võitlust maal, merel ja õhus kuni täieliku võiduni.
Korrates peaministri otsusekindlust saavutada Iisraeli sõjasihid,
rõhutas kaitseminister Yoav Gallant
ringreisil Iisraeli mereväekomando üksusesse Shayetet 13,
kui oluline on hoida Hamas sõjalise surve all,
kuni tekib võimalus
tuua veel 136 Hamasi kätte jäänud pantvangi tagasi Iisraeli.
Jätkame võitlust kuni võiduni.
Mitte peaaegu või ligilähedaselt võiduni!
Jätkame, kuni lööme Hamasi ühingut,
võtame ära kogu tema võitlusvõime ja kukutame ta Gaza valitsusest.
Sama kehtib ka pantvangide puhul.
Meil pole õigust võitlus peatada, kuni pantvangid jäävad Gazasse.
Ainus tee meie pantvangide tagasisaamiseks on sõjaline surve.
Hamas mõistab vaid üht keelt:
kui tahad, et ta sulle midagi annaks, pead talle midagi vastu andma.
Saad talle anda vaid seda, mida saad talt võtta.
Võtta ta elu, ta vahendid, ta rahu. Seda saad talt võtta.
Ülejäänu pole veel selge.
Seepärast, kui tegutsed võimalikult ägedalt ja jõuliselt - nagu oskad -
valusate ja raskete kohtade vastu, mis (Hamasi) häirivad,
võid saavutada tulemuse.
Iisraeli Kaitsevägi jätkab tegutsemist kogu Gaza sektoris,
ehkki vähendatud mahus.
Praegu tegutseb Gaza's kolm väeosa.
Üks sõdib sektori põhjaosas ning teeb terroritõrje operatsioone.
See terror on jäänud samaks isegi pärast olulisi meetmeid
terroritaristu lammutamiseks Gaza põhjaosas.
Teine väeosa hoiab koridori, mis eraldab Põhja-Gazat Lõuna-Gazast,
ja see väeosa sõdib maakitsuse keskel ning teostab operatsioone.
Kolmas väeosa, kus on suurimad jõud, sõdib Khan Yunis'e alal.
Sõditakse maa peal;
öösel tulistati rakette laagrite alalt sektori keskel Netivot'i suunas.
Pisut hiljem tegi reservistide dessantvägi
väga lähedalt, ca 500 meetrilt, operatsiooni sel alal,
avastas ja hävitas 30 raketiheitjat,
mis olid peidetud maa alla ning juba laskevalmis, laetud rakettidega.
Sõdurid on kohal ning valmis teostama selliseid operatsioone iga ohu korral.
Tegutseme sel viisil kogu aeg.
Veel rõhutas Admiral Hagari, et Kaitseväe operatsioone
kahjustada Hamasi relvatootmistaristut Gaza keskosas on saatnud edu.
Hävitasime relvatootmistaristu Hamasi keskvägede brigaadis,
mis kontrollis Gaza sektori keskosa.
Taristu sisaldas töökodasid ja tehaseid maa peal ja all.
Need olid Hamasi võimekuste allikad, ja sealt veeti relvi ja rakette
kõikjale Gaza sektorisse.
Taristu lammutamine võttis aega
keerukate maa-aluste käikude ja sel alal terroristide vastupanu ohu tõttu.
Neid käike sai lammutada ainult maavägede operatsiooni abil.
Ainus koht, kus Iisraeli Kaitsevägi tegutseb intensiivselt,
on Gaza sektori lõunaosa, peamiselt Khan Yunis'e ala,
kus arvatavalt asuvad Hamasi juhid ja ka järelejäänud 136 pantvangi.
Khan Yunis'e alal tegutseva diviisi käsutuses on suurimad jõud.
Ta on laiendanud rünnakut - ta oli Khan Yunis'est idas, nüüd aga
on andmas lööke teiselegi Hamasi pataljonile,
mis avastati Khan Yunis'e lõunaosas.
Viimased 24 tundi käisid seal rängad lahingud.
Paraku oli ka langenuid.
Me väed surmasid sel alal üksnes eile 30 terroristi.
Khan Yunis'e all käib operatsioon, et otsida, avastada ja hävitada
nn maa-alune labürint.
See operatsioon nõuab aega,
kuna peame tagama ohutuse nii oma vägedele
kui ka pantvangidele, kes veel võivad sel alal olla.
USA välisministeerium avaldas lootust, et konflikt lõpeb, ja samas rõhutas
Washington'i jätkuvat toetust Iisraeli õigustatud kavatsustele
saavutada oma sihid sõjas Hamasi vastu.
Soovime tõesti selle konflikti lõppu! Soovime seda võimalikult ruttu!
Kuid soovime konfliktile lõppu, mis oleks püsiv,
mitte sellist, mis jätaks Hamasi paika,
et ta saaks taas teha terrorirünnakuid Iisraeli vastu.
Seda ei saa Iisrael taluda. Seda ei saa ükski riik taluda.
Seega soovime sellele konfliktile lõppu,
mis tagaks, et 7. oktoober kunagi ei korduks.
Välisministeeriumi esindaja rõhutas veel USA jätkuvaid pingutusi
heidutada Iraani ja selle käsilasi
sõja õhutamise eest regionaalseks konfliktiks.
Sõjategevus on toimunud alates 7. oktoobrist,
muidugi lisaks Iisraeli sõjakäigule Gazas.
Pole aga veel toimunud seda,
mille ärahoidmiseks oleme palju töötanud
ja mis oli ministri läinud nädala reisi peaeesmärk -
hoida ära regiooni langemine täiemahulisse sõtta.
Siiani on meil õnnestunud, ja selle nimel töötame kogu aeg.
Matthews rääkis seejärel veel Iraani jätkuvaist pingutustest
laevasõidu häirimiseks Punases meres
oma Jeemeni käsilase Ansar Allah'i kaudu, mida valitseb huti hõim.
Seoses sellega määratles USA välisminister Antony Blinken
Ansar Allah'i taas üleilmseks terroriühinguks.
Täna teatas välisminister hutide määratlemisest
ülemaailmseks terroriühinguks
alates 16. veebruarist USA julgeoleku ohustamise pärast.
Alates novembrist on hutid rünnanud rakettide ja droonidega
välismaiseid kaubalaevu ning USA ja partnerite sõjalaevu,
mis kaitsevad kaubalaevade ohutust ja julgeolekut Punasel merel.
Need rünnakud ohustasid meremehi ja takistasid kaupade ja laevade liikumist.
Viimasil nädalail on USA ja ta liitlased-partnerid üle ilma
selgitanud, et neil rünnakuil peavad olema tagajärjed,
ja tänane määratlus on jätk meie rünnakuile,
et panna hutisid vastutama oma tegude eest.
Jeemenis avaldas Iraani käsilane Ansar Allah põlgust
Biden'i valitsuse otsuse üle määratleda ta taas terroristlikuks ühinguks,
väites, et see tõestab, et USA on Iisraeli liitlane
ja et see otsustati pärast seda,
kui ÜK-USA ühisrünnak nn. hutidele ei andnud oodatud tulemusi.
Otsus tuli nüüd, pärast ÜK ja USA sõjalist agressiooni Jeemeni vastu,
mis ei saavutanud sihti sundida Jeemenit loobuma oma seisukohast.
Kel äpardub agressioon, äpardub ka otsus määratleda (terroriühinguks).
Ansar Allah'i on määratletud terroriühinguks rohkem kui korra,
ja see on šantaaž.
Muidugi kasutab USA seda määratlust kõikide šantažeerimiseks,
kes sõnas ja teos vastustavad ta poliitikat, sh ta toetust Gaza sõjale.
Šveitsis Davos'is väitis Iraani välisminister
Hossein Amir-Abdollahian, et Ansar Allah'i rünnakud
kümnete kaubalaevade vastu, mis kuuluvad umbes 50le eri riigile,
on kuidagi seotud Hamasi algatatud sõjaga Gazas.
Ta märkis ka, et Iraani käsilased
peatavad oma põhjuseta vaenutegevuse
Iisraeli ja muude riikide vastu regioonis
alles siis, kui Iisrael peatab sõja ja jätab Hamasi ellu.
Laevade ja meresõidu ohutus on Iraani Islamivabariigi tõsine fookus.
Ka Jeemen arvab ses asjas sama.
Ent tänane julgeolek Punasel merel on seotud olukorraga Gazas.
Me kõik kannatame ja saame haiget,
kui Iisraeli genotsiidi ja kuritegusid Gazas ei peatata
ning eri rindejooned jäävad aktiivseks.
Loomulikult, kui lõpeb genotsiid Gazas,
lõpevad ka konfliktid Lõuna-Liibanonis ja Iisraeli režiimi põhjaaladel.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Lisaks on meie jaoks oluline rõhutada,
et TV7 Israel on annetuspõhine mittetulundusteenistus
ja kõik me tooted on saadaval tasuta.
Seega, kui me päevauudised on teile õnnistuseks
ja te sooviksite aidata kulusid kanda,
võite teha annetuse me võrgulehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme järgmistes TV7 Iisraeli uudistes.
Seniks šalom Jeruusalemmast!
Tõlge: Sulev Kivastik